Pankakosken ratapiha

Pankakosken rautatieasema (lyh.Pas) on rautatieliikennepaikka Lieksassa Pohjois-Karjalassa, lähellä Pankakosken taajamaa. Pankakoskella olleille tehtaille rakennettiin Lieksan kirkonkylän tuntumasta kapearaiteinen rata vuonna 1897. Lieksaan ei kuitenkaan vielä tuolloin mennyt rautatietä, joka vaikeutti merkittävästi tehtaan kuljetuksia. Nurmeksen radan valmistuminen syyskuussa 1910 kuitenkin helpotti tilannetta merkittävästi. Tuotteet kuljetettiin Sokojoen vaihteelle, jossa ne lastattiin Valtionrautateiden juniin. Kapearaiteinen rata purettiin 1952 ja paikalle rakennettiin samana vuonna Lieksan eteläpuolelta haarautuva leveäraiteinen teollisuusrata. Henkilöliikennettä Lieksa-Pankakoski välillä ei koskaan ollut. Tavaraliikenne Pankakosken kartonkitehtaalle jatkuu kuitenkin yhä.

Katso myös 
 Artikkeli Pankakoski-Sokojoen kapearaiteisesta radasta

Lähteet  
 
Lieksan liikenne 
Pohjois-Karjalan rautatieliikennepaikat